
Domnule presedinte, stimate doamne deputate, stimati domni deputati, 


Astázi, 27 noiembrie, acum exact 30 de ani, ceasul a bátut ora doudsprezece. 


S-au tras clopotele bisericilor. Au rásunat sirenele . Lucrătorii și-au lăsat jos uneltele. Fabricile, 
minele și magazinele s-au golit, iar pe străzi s-au revărsat valuri de oameni dansând plini de 
speranță. 


Greva generală istorică de două ore, care a avut loc în mijlocul Revoluției de Catifea, i-a reunit pe 
oameni de la Praga la Bratislava, într-un elan frumos și pașnic de libertate, curaj și unitate. 


Pentru mine, aceste două ore sunt chintesenta a ceea ce a reprezentat dintotdeauna Uniunea 
Europeană. 


Nu doar partide sau politici, nu norme sau reglementări, nu piețe sau monede, 

ci, în fond, — si mai presus de toate - oamenii și aspiraţiile lor. 

Europa Înseamnă oameni care și-au unit eforturile, pentru libertatea lor, pentru valorile lor, pur și 
simplu pentru un viitor mai bun. 


Cuvintele marelui Václav Havel - unul dintre eroii anului 1989 - reprezintă o sursă de inspiraţie 
atunci când privesc către viitor. El a spus: 


„Implică-te în ceva pentru că este o cauză bună, nu pentru simplul fapt că are șanse de 
reușită”. 

Aleg acest citat pentru că, in următorii cinci ani, membrii Uniunii noastre vor porni împreună pe 
calea unei transformări care va avea un impact asupra fiecărei componente a societății și 
economiei noastre. 


Și vom porni pe această cale deoarece este alegerea corectă, și nu pentru că va fi ușor. 


Uităm uneori că cele mai mari realizări le-am obținut atunci când am dat dovadă de 
îndrăzneală. 


Am dat dovadă de îndrăzneală atunci când am căutat pacea acolo unde era suferință. 

Am dat dovadă de îndrăzneală atunci când am creat o piață unică și o monedă unică. 

Am dat dovadă de îndrăzneală atunci când i-am primit în mijlocul nostru pe membrii familiei 
noastre europene care au fost nevoiți să stea prea mult timp în afara ei. 


Dar, în ultimii ani, am fost nevoiți să ne concentrăm pe problemele care trebuiau soluționate 
imediat, gestionând criză după criză, luptând pentru a ne păstra neștirbite unitatea și solidaritatea. 


Dacă am devenit mai puternici in această perioadă - și cred că am devenit - este în mare parte 
datorită talentului de conducător și convingerii predecesorului meu, Jean-Claude Juncker, un 
mare european. El și-a pus inima, sufletul și viața în slujba Uniunii noastre, iar 
moștenirea pe care ne-o lasă vorbește de la sine. 


Jean-Claude...un mulţumesc din inimă din partea noastră, a tuturor! 


Stimate doamne deputate, stimati domni deputați, 


În urmă cu patru luni, mi-ati acordat încrederea dumneavoastră. De atunci, m-am întâlnit cu toate 
grupurile politice și cu toți șefii de stat si de guvern. 


Împreună, am format o echipă europeană excepțională. Dumneavoastră, deputaţii din Parlamentul 
European, ne-ati audiat pe fiecare în parte. 


V-am promis atunci că o să țin seama de opinia dumneavoastră. Și asta am și făcut. Și voi continua, 
alături de Maroš Šefčovič si de toţi ceilalți membri ai colegiului, să tin seama de opiniile 
dumneavoastră. Au fost multe situaţii în care am fost de acord și, da, uneori au fost lucruri în 
privința cărora nu am fost de acord. Așa funcționează lucrurile într-o democrație. 


Astăzi, aici, în inima acestei democrații europene, vă cer sprijinul pentru a oferi Europei 
un nou început. 


Stimate doamne deputate, stimati domni deputați, 

Membrii echipei pe care o votati astázi vin din orizonturi culturale diferite, din tari diferite, au culori 
politice diferite. 


Suntem o echipa formata din profesori si agricultori, din primari si ministri, din doctori si diplomati, 
din ingineri si oameni de afaceri. 


Unii dintre noi ne-am născut înainte sá se construiască Zidul Berlinului, alții - după ce acesta a 
căzut. Unii am trăit sub dictatură, alții am ajutat democraţii tinere să se alăture Uniunii noastre. 


Suntem o echipă cu un număr aproape egal de femei si de bărbaţi; ar mai fi fost nevoie doar de o 
femeie pentru a avea un echilibru perfect. E un semn că am făcut progrese reale, dar și că mai 
avem încă multe de făcut. 


Sunt prima femeie care este aleasă în funcţia de președinte al Comisiei si, pentru prima dată, 
fiecare membru al colegiului meu va avea un cabinet în care ambele sexe sunt reprezentate în mod 
echilibrat. lar până la sfârșitul mandatului nostru, vom avea egalitate de gen la toate nivelurile de 
conducere - încă o premieră. 


Este o abordare care va schimba fața Comisiei. 


Fiecare membru al echipei mele va veni cu istoria sa personală și cu propria sa perspectivă asupra 
Europei. Fiecare va avea de gestionat propriile sale politici și priorități. 


Dar împreună vom forma o singură echipă care va servi interesul european comun. Vom fi 
o singură echipă care va colabora cu dumneavoastră și cu statele membre pentru a răspunde 
provocărilor definitorii ale generației noastre. 


Suntem pregătiți. Însă, și mai important, Europa este pregătită. 


Mesajul meu este simplu: să trecem la treabă! 


Stimate doamne deputate, stimati domni deputați, 


Trăim într-o lume instabilă, în care prea multe sunt puterile care au ales calea confruntării și a 
unilateralismului. Este însă, totodată, o lume în care milioane de oameni ies în stradă: pentru a 
protesta împotriva corupției sau pentru a cere schimbări democratice. 


Lumea are nevoie mai mult ca oricând de exemplul și de inspirația noastră. Să continuăm 
să ne implicăm pe scena internațională ca o putere responsabilă. Să fim o forță care 
lucrează în serviciul păcii și al schimbării lucrurilor în bine. 


Trebuie să le demonstrăm partenerilor noștri din Organizația Naţiunilor Unite că se pot baza pe noi 
ca exponenti ai multilateralismului. 


Trebuie să le demonstrăm prietenilor noștri din Balcanii de Vest că ne unesc același continent, 
aceeași istorie, aceeași cultură — și că ne va uni același destin. Ușa noastră rămâne deschisă. 


Împărtășim același destin și cu partenerii noștri transatlantici. 

Da, avem probleme de rezolvat - e cert. Dar legăturile dintre noi sunt trainice. În timp ce noi vorbim, 
mii de studenţi, cercetători, oameni de afaceri și artiști continuă să lege între ei prietenii, să 
stabilească relații de afaceri și să construiască proiecte științifice. 


Prin această multitudine de fire se țese o legătură mai puternică decât orice subiect care ar putea 
să ne despartă. 


Toate țările, de la est la vest, de la sud la nord, au nevoie să vadă în Europa un partener real. 
Putem, împreună, să construim o ordine mondială mai bună. 


Aceasta este vocația Europei. Și este și ceea ce își doresc cetățenii europeni. 


Mă bucur că avem în echipa noastră un diplomat cu experiență precum Josep Borrell, care va lucra 
alături de Jutta Urpilainen, Oliver Várhelyi și Janez Lenarčič. Colaborarea lor va fi de nepretuit. 


Vom investi în alianțe și coaliții pentru a ne promova valorile. Vom promova și vom proteja 
interesele Europei printr-un comerț liber și echitabil. îi vom ajuta pe partenerii noștri să devină mai 
puternici graţie cooperării noastre, căci o Europă cu parteneri puternici este o Europă puternică. 


Comisia mea nu se va teme să își afirme optimismul și încrederea în propriile-i forțe. Dar vom face 
acest lucru în felul nostru, pe model european. 


Aceasta este Comisia geopolitică pe care mi-o doresc și de care Europa are atâta nevoie. 


Stimate doamne deputate, stimati domni deputați, 


Dacă ar fi să numim un singur domeniu în care planeta are nevoie să ne impunem prin forța 
exemplului nostru, acesta ar fi protejarea climei. Este o chestiune de viață și de moarte pentru 
Europa - și pentru întreaga lume. 


Și cum să nu fie așa când 85 % dintre persoanele aflate într-o sărăcie extremă trăiesc în țările 
clasate printre primele 20 din punctul de vedere al vulnerabilitatii la schimbările climatice? 


Cum să nu fie așa când vedem Venetia înecată sub ape, pădurile din Portugalia inghitite de incendii, 
iar recoltele Lituaniei înjumătăţite din cauza secetei? 


Sunt lucruri care, fără îndoială, s-au mai întâmplat, dar niciodată cu o asemenea frecvență sau 
intensitate. 


Nu avem nicio clipă de pierdut în eforturile noastre de combatere a schimbărilor climatice. Cu cât 
actionám mai rapid, cu atât cetățenii noștri, competitivitatea și prosperitatea noastră vor avea mai 
mult de câștigat. 


Pactul ecologic european este indispensabil pentru sănătatea planetei noastre și a 
cetățenilor noștri, precum și pentru economia noastră. 

lar Frans Timmermans este persoana potrivita pentru a transforma acest obiectiv in realitate. Sunt 
bucuroasá Ca va fi sprijinit in aceasta misiune de Kadri Simson, de Adina Válean si de multi altii. 


Pactul ecologic european este noua noastra strategie de crestere. Ne va ajuta sa 
reducem emisiile si sa cream in acelasi timp locuri de munca. 


In centrul sáu se va afla o strategie industrială care va permite întreprinderilor noastre — mari si 
mici — să inoveze și să dezvolte noi tehnologii, creând în același timp noi piețe. Vom fi cei care vor 
impune standardele la nivel mondial. Acesta este avantajul nostru competitiv. Și este, în același 
timp, cea mai bună modalitate de a asigura condiții de concurenţă echitabile. 


Însă toate aceste lucruri trebuie să fie în beneficiul cetățenilor europeni. 


Ei doresc și se așteaptă ca Europa să ia măsuri în domeniul climei și al mediului. Dar au nevoie și 
de energie la prețuri accesibile, curată și sigură. Trebuie să aibă competențele necesare pentru a-și 
găsi un loc de muncă în economia de mâine. Trebuie să poată ajunge ușor la aceste slujbe viitoare 
sau să se conecteze ușor de acasă. lar noi trebuie să ne asigurăm că răspundem în mod durabil 
acestor nevoi. 


Ne aflăm în pragul unei tranzitii generationale, care urmărește atingerea obiectivului neutralității 
climatice până la jumătatea secolului. Însă această tranziție va trebui să fie una echitabilă și 
incluzivă — nu există loc de compromis. 


Vom avea nevoie în acest scop de investiții masive în inovare, în cercetare, în infrastructură, în 
locuințe si în formarea oamenilor. Vom avea nevoie de investiții publice si private - atât la nivel 
european, cât și la nivel naţional. 


Or, și în această privință, Europa este deja deschizătoare de drumuri. Uniunea Europeană va rezerva 
fonduri destinate combaterii schimbărilor climatice în toate rubricile din bugetul său, dar și pentru 
toate politicile legate de piețele de capital și la nivelul tuturor verigilor lanțului de investiții. 


În regiunile care vor avea un decalaj mai mare de recuperat decât majoritatea, vom 
sprijini cetățenii și întreprinderile cu ajutorul unui mecanism specific de tranziție 
echitabilă. Acesta va ignora compartimentările dintre diferitele fonduri și instrumente și va atrage 
investițiile private de care avem nevoie. 


Banca Europeană de Investiţii ne va fi un partener de încredere în acest sens. Mă bucur nespus să 
văd progresele evidente pe care le-a realizat pentru a-și consolida rolul de bancă europeană în 
domeniul climei. În acest fel vom stimula investiţiile în tehnologiile europene și în soluţiile de care 
avem nevoie la nivel planetar. 


Mai sunt însă multe de făcut. 


Doar aproximativ 9 % din totalul emisiilor de la nivel mondial sunt generate de Europa. Trebuie sá fi 
convingem și pe ceilalți să ni se alăture și facem deja pași înainte în această privinţă. 

Din China până în Canada, trecând prin California, avem parteneri interesaţi sá se coordoneze cu noi 
în privința sistemelor de comercializare a certificatelor de emisii. lar Phil Hogan se va asigura că 
viitoarele noastre acorduri comerciale vor include un capitol dedicat dezvoltării durabile. 


Pentru că știm prea bine: schimbările climatice ne privesc pe toți și pe fiecare în parte. 
Avem datoria de a trece la acțiune și capacitatea de a fi deschizători de drumuri. 


Stimate doamne deputate, stimati domni deputați, 
Digitalizarea face posibile lucruri care cu doar o generaţie în urmă erau de neimaginat. 


Comunicarea dintre oameni la nivel global, accesul la informaţie, progresul în domeniul medicinei, al 
protecției mediului, al mobilității, al incluziunii. Fără digitalizare, viitorul nu există. Cea care ne va 
duce mai departe pe acest drum este Margrethe Vestager. 


Vom automatiza activități care sunt anevoioase pentru noi oamenii, de exemplu cele implicând 
poveri fizice sau sarcini repetitive, în egală măsură în fabrici și în birouri. 


Vom câștiga astfel timp prețios, timp pentru lucrurile care ne fac speciali ca oameni și de care 
calculatoarele nu sunt capabile: empatie și creativitate. 


Un îngrijitor robotizat poate ajuta la transferul pacienților dintr-un pat în altul, iar digitalizarea 
poate ajuta la îndeplinirea sarcinilor administrative, astfel încât personalul medical să aibă din nou 
timp pentru ceea ce este cu adevărat important: să stea de vorbă cu pacienții, să le fie alături. 


Digitalizarea ne va permite să gestionăm cu mai mare eficacitate și eficiență resursele, pentru că 
ne va permite să calibrăm mai bine totul: consumul de apă, energia, toate resursele prețioase ale 
planetei noastre. 


Da, digitalizarea ne va schimba din temelii societatea, economia și administrația, iar aceste 
schimbări au început deja. 


Pentru a valorifica aceste oportunități semnificative si a tine sub control riscurile, trebuie să 
actionam cu abilitate și înțelepciune pentru asigurarea echilibrului în domeniile în care piața nu 
reușește acest lucru. Trebuie să protejăm atât bunăstarea europenilor, cât și valorile noastre 
europene. Trebuie să mergem în continuare, și în era digitală, pe drumul nostru european. 


Concret: 


Mai întâi, trebuie să devenim experți în tehnologiile esențiale și să detinem aceste 
tehnologii aici în Europa. În această categorie se încadrează, fără îndoială, calculatoarele 
cuantice, inteligența artificială, tehnologiile de tip blockchain și tehnologiile critice în materie de 
cipuri. 


Ca să reușim în aceste demersuri, ca să eliminăm decalajele existente, trebuie să abordăm aceste 
provocări împreună. Să ne punem în comun resursele. Să ne punem în comun fondurile, capacitățile 
de cercetare, cunoștințele și să transformăm aceste aspirații în realitate. 

Am reușit deja acest lucru în privința supercalculatoarelor. Europa este în curs de a se dota cu unul 
dintre cele mai puternice trei supercalculatoare din lume. Supercalculatoarele din urmátoarea 
generatie trebuie sá le construim prin forte proprii. 


in al doilea rand, Europa dispune de toate capacitatile stiintifice si industriale ca sa fie 
competitiva in aceste domenii - haideti sá nu ne subestimám! 


Pentru inovare este nevoie de minti inteligente, dar si de diversitate si de un spatiu pentru reflectie. 
Toate aceste ingrediente le avem deja in Europa: oamenii vor sa trdiasca aici, sá facá cercetare aici, 
să construiască aici lumea de mâine. 


În al treilea rând, avem nevoie de infrastructuri adaptate exigențelor viitorului, cu standarde 
comune, precum și de rețele informatice cu debite de ordinul gigabitilor și de infrastructuri de tip 
cloud sigure, din generația actuală și din următoarea generație. 


În al patrulea rând, materia primă a digitalizării o reprezintă datele. Cu fiecare clic alimentăm 
algoritmii care ulterior ne influențează comportamentul. 


Prin Regulamentul general privind protecția datelor, am stabilit cadrul de referință pentru întreaga 
lume. Trebuie să facem același lucru și în cazul inteligenței artificiale. Pentru că în Europa privim 
întotdeauna lucrurile din punctul de vedere al omului. Nu este vorba să îngrădim fluxul de date, ci 
să stabilim reguli care să circumscrie gestionarea responsabilă a datelor. Protejarea identității 
digitale este pentru noi o prioritate majoră. 


În al cincilea rând, vrem, în același timp, să avem parte de inovare. In prezent, 85 % din datele fără 
caracter personal nu sunt folosite nici măcar o singură dată, ceea ce este o risipă. 


Trebuie să valorificăm cunoștințele care se ascund în aceste date. Trebuie să trasăm un 
cadru cu ajutorul căruia administratiile și firmele să facă schimb de date și să poată pună la 
dispoziție datele printr-o platformă sigură. Nu mă pot gândi la o persoană mai competentă decât 
Thierry Breton pentru dezvoltarea unei astfel de strategii privind datele. 


În al șaselea rând, securitatea cibernetică este cealaltă fateta a digitalizării, motiv pentru care este 
la rândul său o prioritate pentru noi. 


Pentru a asigura competitivitatea firmelor europene avem nevoie de cerințe stricte în materie 
de securitate si de o abordare europeană unitară. Trebuie să învăţăm să facem schimb de 
informații privind amenințările. Avem nevoie de o platformă comună, avem nevoie de întărirea 
Agenției pentru securitate cibernetică. Doar astfel vom consolida încrederea în economia 
interconectată și vom face să crească rezilienta împotriva tuturor tipurilor de riscuri. 


Toate acestea sunt obiective tangibile, cu condiția sá actionám împreună si să ne bazám pe valorile 
noastre europene. Am încredere că, procedând astfel, Europa va continua să aibă o poziție de lider 
și în era digitală. 


Europa este capabilă să facă acest lucru! 

Stimate doamne deputate, stimati domni deputati, 
Europa are multe realizări cu care sá se mândrească. 


Suntem cea mai mare superputere comercială din lume. Ne situám pe primul loc la nivel mondial în 
ceea ce privește exportul de bunuri prelucrate si servicii. Suntem cea mai importantă sursă si 
destinație a investiţiilor străine directe din lume. 


Industria noastră este lider mondial în sectoare cu valoare adăugată ridicată, de exemplu 
producând o treime din sateliții mondiali, iar întreprinderile noastre se află în avangarda 
competitivităţii, deținând 40% din totalul brevetelor acordate la nivel mondial în domeniul 
tehnologiilor aferente energiei din surse regenerabile. 


Trebuie să valorificăm această putere transformatoare a dublei tranzitii, digitală si 
ecologică, pentru a ne consolida baza industrială și potențialul de inovare. 


Acest obiectiv poate fi realizat numai prin investiții. 


Investiții pe care, stimate doamne deputate și stimati domni deputați, trebuie să le extindem. De ani 
buni, investim mai putin în inovare decât concurenții noștri, ceea ce reprezintă un handicap imens 
pentru competitivitatea noastră și pentru capacitatea noastră de a dirija această transformare. 


Din acest motiv, nu trebuie să privim următorul cadru financiar multianual doar ca pe un simplu 
exercițiu contabil. Lumea de acum șapte ani nu seamănă deloc cu lumea care va fi peste șapte ani. 
Bugetul nostru trebuie modernizat în mod semnificativ. 


Știu că în acest domeniu pot conta nu numai pe experiența și competențele lui Johannes Hahn, ci și 
pe acest Parlament. 


Însă bugetele publice au limitele lor. Trebuie sá ne asigurăm că fluxurile de investiții pot fi 
direcționate acolo unde sunt necesare, prin finalizarea uniunii piețelor de capital. Acest lucru va 
contribui la îmbunătăţirea accesului la finanțare pentru întreprinderile mici și întreprinderile nou- 
înființate, astfel încât să poată să crească, să inoveze și să își asume riscurile care se impun. 


Același lucru este valabil și în cazul uniunii bancare, pe care trebuie să o finalizăm pentru ca 
sistemul nostru financiar să devină mai puternic și mai rezilient. 


Am încredințat această sarcină persoanei potrivite să o îndeplinească, Valdis Dombrovskis. El se va 
asigura că economia noastră lucrează în folosul cetățenilor. Locuri de muncă de calitate, egalitate 
de șanse, condiții de muncă echitabile și incluziune. El știe că avem nevoie de finanțe publice solide 
pentru o creștere durabilă 


și va impulsiona competitivitatea și durabilitatea economiei noastre, pentru că aceste aspecte sunt 
complementare. 


Nu trebuie să uităm niciodată că durabilitatea competitivă s-a aflat întotdeauna în 
centrul economiei noastre sociale de piață. 


Ursula von der Leyen | Presedinta aleasá a Comisiei Europene 


Doar ca i-am spus altfel. 


Gândiţi-vă la întreprinderile familiale din întreaga Uniune Europeană, care nu au fost înființate doar 
pentru plusvaloare pentru acționari sau următorul ciclu de bonusuri. Ele au fost înființate pentru a 
rezista din generație în generație în generaţie, pentru a oferi angajaţilor un trai decent. Aceste 
întreprinderi familiale s-au întemeiat pe pasiunea pentru calitate, tradiție și inovare. 


Chiar dacă astăzi producem lucruri diferite, trebuie să redescoperim durabilitatea competitivă a 
economiei noastre, stimate prietene deputate și stimati prieteni deputați. 


În acest spirit, fiecare stat membru s-a angajat să îndeplinească obiectivele de dezvoltare durabilă 
ale Organizației Naţiunilor Unite. Și, tot în acest spirit, Paolo Gentiloni va supraveghea realizarea 
obiectivelor menționate. El crede în aceste obiective, iar eu cred în el. 


Economia europeană s-a redresat în urma uneia dintre cele mai grave crize economice și financiare 
de la sfârșitul celui de al Doilea Război Mondial. Piaţa muncii rămâne dinamică, iar șomajul continuă 
să scadă. 


Cu toate acestea, având în vedere norii apáruti la orizont, Europa trebuie sá se pregătească pentru 
ceea ce urmează. Trebuie să ne bazăm pe ceea ce ne face puternici: piața noastră unică, moneda 
noastră unică. 


Este timpul să finalizăm uniunea noastră economică și monetară, pentru a genera creștere 
economică și locuri de muncă printr-o rezilientá macroeconomică sporită. Trebuie să folosim 
flexibilitatea permisă de Pactul de stabilitate și de creștere, pentru a oferi economiilor noastre 
timpul și spaţiul de care au nevoie ca să crească. 


În același timp, trebuie să sprijinim statele membre cu ajutorul unor investiții bine orientate și al 
unor reforme structurale. Și cred că cea mai potrivită persoană pentru a coordona această activitate 
este Elisa Ferreira. 


Stimate doamne deputate, stimati domni deputați, 


Luna trecută, 39 de persoane și-au pierdut viața închise într-un camion, după ce au trecut 
clandestin prin cel putin patru tari din UE. 


Este o tragedie atunci când o mamă din Vietnam primește din partea fiicei sale aflate în Europa 
mesajul că nu mai poate să respire. 


Pentru aceste 39 de persoane, pentru mamele, taţii și prietenii lor: suntem cu toții de 
acord că acest lucru nu trebuie să se mai întâmple niciodată. 


Cetăţenii se așteaptă ca Europa să găsească soluții comune la provocarea comună pe care o 
reprezintă migrația. Este o problemă care ne-a divizat, dar trebuie să depășim divergentele. Avem 
nevoie de soluții care să fie viabile pentru toți. 


Discurs in sedinta plenará a Parlamentului European 


Sarcina gasirii acestor solutii am incredintat-o comisarilor Margaritis Schinas si Ylva Johansson. 
Datoritá competentelor si perspectivelor lor diferite, vor forma o echipá extraordinará. 


Stimate doamne deputate, stimati domni deputati, un lucru este sigur: 


Europa va oferi întotdeauna adăpost persoanelor care au nevoie de protecție 
internațională. Și este în interesul nostru ca cei care rămân să fie integrați în societate. 


Dar trebuie să ne asigurăm și că cei care nu au dreptul să rămână se întorc acasă. 

Trebuie să punem capăt crudului model de afaceri al contrabandiștilor de oameni. 

Trebuie să ne reformăm sistemul de azil, fără să uităm vreodată valorile noastre: solidaritatea și 
responsabilitatea. 


Trebuie să ne consolidăm frontierele externe, pentru a putea reveni la un spaţiu Schengen pe deplin 
funcţional. Trebuie să investim în parteneriatele noastre cu țările de origine, pentru a îmbunătăți 
condițiile și a crea oportunități la nivel local. 


Nu va fi ușor, însă haideţi să ne amintim cuvintele lui Vaclav Havel: este ceea ce trebuie să facem. 
Migraţia nu va dispărea - va continua să rămână o realitate. 


Prin urmare, cred că o Europă care se mândrește cu valorile sale și cu statul său de drept 
trebuie să poată oferi un răspuns care să fie deopotrivă uman și eficace. Trebuie să putem 
să realizăm acest lucru. 


Aceeași echipă formată din Margaritis Schinas și Ylva Johansson va fi responsabilă și de 
consolidarea securităţii noastre interne. 


Ei vor lua măsurile necesare, astfel încât cooperarea în materie de asigurare a respectării legii să 
poată face față amenințărilor noi și emergente. De asemenea, ei se vor asigura că Europol, 
instrumentul nostru cel mai bun de combatere a criminalității, este adecvat scopului său. 


Stimate doamne deputate, stimati domni deputați, 


Când eram copil și locuiam la Bruxelles, sora mea mai mică a murit de cancer la vârsta de 11 ani. 
Îmi amintesc de neajutorarea cumplită a părinților mei, dar și de personalul medical care a îngrijit-o 
cu multă dăruire. 


Fiecare dintre noi are o poveste asemănătoare sau cunoaște pe cineva care are o astfel de poveste. 
Numărul cazurilor de cancer este în creștere, dar am făcut progrese în privința diagnosticării și a 
tratamentului. 


Europa își va asuma rolul de lider în lupta împotriva acestei boli. 


La începutul anului viitor, Stella Kyriakides va lansa un plan ambițios de combatere a cancerului. 
Este persoana potrivită pentru a asigura faptul că Planul european de combatere a cancerului 
contribuie la reducerea suferințelor cauzate de această boală. 

Europa trebuie sa se ocupe de lucrurile care sunt cu adevárat importante pentru cetáteni. 
Pentru cetățeni este important viitorul copiilor nostri si al societăţii noastre. 


Cultura și educaţia sunt cele care creează o punte între istoria noastră și viitorul nostru, sunt ceea 
ce ne face să fim unici. Sufletul nostru, cultura noastră, diversitatea noastră și patrimoniul nostru. 


Știu că, incredintand portofoliul comisarului Mariya Gabriel, acestea sunt pe mâini bune. De aceea, 
mă bucur să anunț că portofoliul său va fi redenumit „comisar pentru inovare, cercetare, cultură, 
educație și tineret”. 


Pentru cetățeni sunt importante echitatea și egalitatea, în toate sensurile cuvântului. 


Din acest motiv, l-am ales pe Nicolas Schmit să fie responsabil cu punerea în aplicare a Pilonului 
european al drepturilor sociale și cu combaterea sărăciei începând din copilărie. El va prezenta un 
cadru menit să asigure faptul că fiecare lucrător din Uniune are un salariu minim decent. 


lar Helena Dalli va fi campioana de care avem nevoie pentru a sparge plafoanele de sticlă. Aceste 
bariere îi împiedică pe oameni să se afirme din cauza a ceea ce sunt, a ceea ce cred și 
a persoanelor pe care le iubesc. 

Aceste bariere trebuie să dispară! Punct! 


Pentru cetățeni sunt importante drepturile, valorile și libertăţile lor. 


Statul de drept este fundamentul nostru și nu poate fi pus niciodată în pericol. Trebuie să ne 
asigurăm că este respectat și apărat pretutindeni, fiecare țară fiind tratată în mod egal. 


Trebuie să ne concentrăm asupra dialogului și a activității de prevenire, dar nu trebuie să ezităm 
niciodată să luăm toate măsurile necesare. Avem nevoie de experiență si de implicare, iar Véra 
Jourovă și Didier Reynders sunt exact persoanele potrivite în acest sens. 


Pentru cetățeni sunt importante aerul pe care îl respiră, apa pe care o beau, alimentele 
pe care le mănâncă și natura pe care o îndrăgesc. 


Ne bucură faptul că Virginijus Sinkevitius va conduce eforturile Europei de conservare a 
biodiversitatii și a oceanelor noastre, oferind totodată comunităților costiere si de pescuit 
posibilitatea să prospere. 


De asemenea, Janusz Wojciechowski se va asigura că și fermierii noștri pot să prospere, pe măsură 
ce se adaptează la noile realități. 


Dublele tranzitii - climatică și digitală - va aduce schimbări pentru toți, dar sá nu existe nicio 
îndoială: agricultura va rămâne o componentă valoroasă a culturii noastre și a viitorului 
nostru. 


Avem nevoie de o strategie durabilă „de la fermă la consumator”. De la accesul la capital al tinerilor 
fermieri la faptul că produsele alimentare importate din tari terțe trebuie să respecte standardele 
de mediu ale Uniunii Europene. 


Discurs in sedinta plenará a Parlamentului European 


lar pentru cetáteni este important sá aibá un cuvánt de spus in privinta viitorului lor. 


Rata de participare la alegerile europene din acest an a fost cea mai ridicatá dintr-un sfert de secol. 
Dar participarea democratică nu se oprește în ziua alegerilor. 


Vom mobiliza cele mai bune energii ale Europei din întreaga Uniune, din cadrul tuturor instituțiilor și 
din toate domeniile de activitate pentru a participa la Conferinţa privind viitorul Europei. Va fi un 
proces incluziv pentru toate instituțiile și toți cetățenii, iar Parlamentul European ar trebui să aibă un 
rol principal. Din partea Comisiei, Dubravka Suica - cu experiența ei de deputatä în Parlamentul 
European - va lucra în strânsă colaborare cu dumneavoastră pentru ca această conferință să fie o 
reușită. 


Stimate doamne deputate, stimati domni deputați, 
Știm cu toții că un membru al familiei noastre intenționează să părăsească Uniunea. 


Nu am ascuns niciodată faptul că voi fi întotdeauna o opozantă a Brexitului. Vom respecta decizia 
luată de cetățenii britanici. 


Vom colabora strâns pentru a găsi soluții la provocările comune - în special în materie de 
securitate. Dar un lucru trebuie să fie foarte clar: 


Indiferent ce ne rezervă viitorul, legăturile și prietenia dintre popoarele noastre sunt 
indisolubile. 


Stimate doamne deputate, stimati domni deputați, 


Peste 30 de ani, în fața acestui for vor veni alţii care, așa cum am făcut și eu la începutul acestui 
discurs, ne vor examina cu un ochi critic faptele. 


Ce vor avea oare de spus? 


Totul depinde de ce vom înfăptui împreună. Dacă ne îndeplinim cu bine misiunea, Europa anului 
2050 va fi primul continent din lume neutru din punctul de vedere al carbonului. 


Va fi o putere de prim rang în sfera digitală. Va fi în continuare economia care reușește cel mai 
bine să asigure echilibrul dintre piață și dimensiunea socială. Și va fi un actor de prim-plan în 
rezolvarea marilor probleme cu miză planetară. 


Y 


Drumul nu e ferit de obstacole, asa cum nici sarcina noastrá nu este una usoará. Însă, 
împreună, putem izbândi. 


Sa ne inspirăm din optimismul și voința care acum 30 de ani au făcut să cadă Cortina de Fier. 

Ca sa revenim la Vaclav Havel, sunt milioane de europeni care se implica in ceva pentru ca este o 
cauza buna. 


Sunt printre ei cei care se implica pentru a sustine comunitátile din care provin. 

Sunt cei care își dedică din timpul lor pentru a avea grijă de persoane în vârstă sau pentru a face 
curat în parcuri. 

Sunt cei care ies în stradă - dar și cei care își schimbă modul de viață pentru a proteja clima. 


Oameni care vor să schimbe lumea. 


lar noi, Parlamentul, Consiliul și Comisia, avem la rândul nostru datoria să schimbăm 
lumea, să schimbăm lucrurile în bine. 


Mi-am constituit echipa ghidată de această idee. Și mânată de aceeași idee mă prezint astăzi, aici, 
în fata dumneavoastră, pentru a vă cere să îmi acordati încrederea dumneavoastră. 


Haideţi să trecem la treabă pentru ca, și peste 30 de ani, să putem spune: 


Trăiască Europa! Vive l’Europe, es lebe Europa, long live Europe! 


